طرفہ بنت عبد اللہ آل شیخ

طرفہ بنت عبداللہ الشیخ (  طرفہ بنت عبد اللہ العش شیخ ؛ 1884ء–1906ء) عبدالعزیز بن عبدالرحمن، نجد کے امیر (بعد میں سعودی عرب کے شاہ عبدالعزیز ) کی شریک حیات میں سے ایک تھیں، اور شہزادی نورہ اور شاہ فیصل کی والدہ تھیں۔

پس منظر اور ابتدائی زندگی 

طرفہ بنت عبداللہ الشیخ 1884ء میں پیدا ہوئیں ان کی والدہ حیا بنت عبدالرحمن المقبل تھیں۔ وہ ریاض کے قریب ایک گاؤں سے تعلق رکھنے والے المقبل خاندان کی رکن تھیں۔ 

طرفہ کے والد، عبداللہ بن عبداللطیف، الشیخ خاندان کے رکن اور نجد کے امیر عبدالعزیز بن عبدالرحمن کے اہم مذہبی اساتذہ اور مشیروں میں سے ایک تھے۔  تاہم، جب تک امیر عبدالعزیز نے ریاض پر قبضہ نہیں کیا، عبداللہ امیر محمد بن عبداللہ الراشد کےحامی تھے۔  طرفہ محمد بن عبد الوہاب کی آٹھویں نسل کی براہ راست اولاد میں سے ایک تھیں۔

ذاتی زندگی اور موت 
طرفہ بنت عبداللہ نے ریاض پر قبضہ کرنے کے فوراً بعد 1902ء میں امیر عبدالعزیز سے شادی کی۔  وہ عبدالعزیز کی تیسری بیوی تھیں۔ طرفہ کی بہن منیرہ نے عبدالعزیز کے سوتیلے بھائی محمد بن عبدالرحمن سے شادی کی،  اور اس کی دوسری بہن سارہ نے عبدالعزیز کے سگے بھائی سعد بن عبدالرحمٰن سے شادی کی۔  یہ شادیاں آل سعود اور الشیخ کے درمیان میں روابط کو مضبوط کرنے کے لیے حکمت عملی کے تحت کیے گئے اقدامات تھے۔

عبدالعزیز اور طرفہ کا پہلا بچہ نورہ 1904ء میں پیدا ہوا۔ ان کا بیٹا فیصل اپریل 1906 ءمیں ریاض میں پیدا ہوا۔    طرفہ کا انتقال اکتوبر 1906ء میں ہوا جب فیصل صرف چھ ماہ کا تھا۔  ان کی بیٹی نورہ نے ایک کزن خالد بن محمد سے شادی کی جو محمد بن عبدالرحمن کے بیٹے تھے۔  طرفہ کا بیٹا فیصل 1964ء میں سعودی عرب کا بادشاہ بنا۔

حوالہ جات 

سعودی شہزادیاں
1906ء کی وفیات
1884ء کی پیدائشیں
بیسویں صدی کی سعودی خواتین
انیسویں صدی کی سعودی خواتین
ابن سعود کی بیویاں